En planlagt søndags-auktion over de sidste ting fra det lukkede tivoli Karolinelund er flyttet. Lukkeloven tillader ikke auktion om søndagen. 

 

Aalborg Auktionshus havde ellers annonceret at hammeren ville falde over resterne fra tivoliet søndag 19. juni. Men Erhvers- og selskabsstyrelsen har fastslået at det er ulovligt. Selvom blandt andet supermarkeder må holde åbent om søndagen, er det ikke tilladt at sælge kommunale effekter på en søndag. Aalborg Auktionshus har nu sammen med Aalborg Kommune besluttet at flytte auktionen til lørdag 18. juni i stedet.